
Бүген Татарстан Республикасы Президенты Рөстәм Миңнеханов «Газпром» ГАҖ Идарәсе рәисе Алексей Миллер белән очрашты.

Очрашу VIII Петербург халыкара газ форумы кырларында узды. Чарада шулай ук "Газпром трансгаз Казан" ҖЧҖ генераль директоры Рәфкать Кантюков катнашты.

Яклар республикада газ инфраструктурасы үсешенә бәйле мәсьәләләр турында сөйләште, алга таба уртак проектларны гамәлгә ашыру турында фикер алыштылар. Шулай ук очрашуда газ-мотор ягулыгы базарын киңәйтү мәсьәләләре күтәрелде.
Рөстәм Миңнеханов «Газпром» ГАҖ Идарәсе рәисе Алексей Миллер белән очрашты